kardosdrur/scandi-wiki huggingface dataset:
Tjeneste

En tjeneste, også kaldet tjenesteydelse, service eller serviceydelse, er et udtryk, som anvendes indenfor økonomi om alle ydelser, der kan omsættes på et marked, men ikke har karakter af varer. En tjeneste er altså af immateriel karakter. Tjenester deles i to kategorier: Offentlige og private. Hvis tjenesteydelser kan prisfastsættes og omsættes på et marked, indgår de i nationalregnskabet på samme måde som andre omsættelige værdier. Hvis de finansieres ved de offentlige skatter, indgår de i nationalregnskabet med de omkostninger, som de har affødt.

I Danmark og de fleste andre vestlige lande udgør serviceerhvervene - de erhverv, der frembringer tjenester - størstedelen af økonomien. I Danmark udgør disse erhverv op mod 80 % af såvel beskæftigelsen som Danmarks bruttoværditilvækst. De traditionelle erhverv som industri og landbrug står tilsammen for den resterende omtrentlige femtedel.

Juridisk definition 

OECD har udarbejdet en modeloverenskomst for økonomiske ydelser, der fastlægger tjenesteydelser som kontraktforhold, men ikke fastlægger nogen egentlig afgrænsning, der kan anvendes til at sondre mellem varer og tjenesteydelser.

I EU-retten er tjenesteydelser underlagt et særligt direktiv. Her defineres tjenesteydelser som alle ydelser mod betaling, der ikke er omfattet af reglerne for varer, arbejdskraft og kapital.

Se også 

 Tertiære erhverv

Referencer 

Nationaløkonomi
Entiteter
Irsk kæmpehjort

Irsk kæmpehjort (Megaloceros giganteus) er en uddød hjorteart, og en af de største hjortearter der nogensinde har levet. Den var udbredt over store dele af Eurasien, fra Irland til området øst for Bajkalsøen i sen Pleistocæn. Det yngste fund er Kulstof-14 dateret til ca. 5.700 f.Kr. Kæmpehjorten kaldes Irsk kæmpehjort, fordi et stort antal fund er gjort i irske moser, men da den levede var arten på ingen måde specielt knyttet til Irland.

I Danmark kendes Irsk kæmpehjort især fra fund fra Allerødtiden, hvor den blev jaget af jægere fra Brommekulturen. Den er formentlig uddød i Danmark i løbet af Yngre dryas, men kan sagtens have indvandret igen i Præboreal tid. I løbet af Boreal tid er den dog forsvundet fra Danmark igen. Der var flere andre arter i slægten Megaloceros, men alle var meget store og foretrak enge og lysåbne skove, da deres store gevir var en hindring i tæt skov. Kæmpehjortens nærmeste nulevende slægtninge findes i Dådyr-slægten

Eksterne henvisninger

Hjorte
Pleistocæn fauna
Bojar

Bojar (, ; , ; , ; ) var betegnelsen på et medlem af højeste rang i den aristokratiske feudaladel, alene underlagt den herskende storfyrste, først i Kijevriget og senere i Rusland og Litauen (svarende til nutidens Ukraine, Hviderusland, europæisk Rusland og Litauen) fra 900 til 1600-tallet. Titlen blev også benyttet i Bulgarien, Serbien, Valakiet og Moldavien. Bojarerne udgjorde det herskende lag af storgodsejere.

De russiske bojarer inddeltes traditionelt i tre kategorier:
 Den urgamle moskovitiske adel, som havde tjent storfyrsterne fra 1300-tallet (herunder slægterne Romanov, Godunov og Sjeremetjev).
 Fyrstene af Rurikslægten, der boede i Moskva, efter at deres riger var blevet annekteret af Storfyrstedømmet Moskva (herunder slægterne Sjujskij, Vorotynskij og Repnin). 
 Udenlandske fyrster fra Litauen og Den Gyldne Horde, som hævdede at stamme fra Djenghis Khan (blandt andet slægterne Belsk og Mstilavskij).

Se også 
 Szlachta
 Vojvod
 Knjaz

Eksterne henvisninger 

Adelige titler
Hertuger
Ruslands historie
Ukraines historie
Litauens historie
Hvideruslands historie
Bulgariens historie
Solstorm

En solstorm, også kaldet geomagnetisk solstorm, er en midlertidig forstyrrelse af jordens magnetosfære forårsaget af en storm af ladede partikler (kaldet en plasmasky) udsendt fra solen. Solstorme udløses af gigantiske soludbrud (CME), der består af kraftigt accelereret plasma fra solatmosfæren udsendt i jordens retning i modsætning til den normale solvind, der konstant udsendes fra solen i alle retninger. 

Større geomagnetiske solstorme kan ødelægge satellitter, give svigtende radiokommunikation og omfattende strømsvigt.

Beskrivelse
En solstorm varer oftest omkring 24 til 48 timer, i enkelte tilfælde i længere tid. Når de elektrisk ladede partikler møder magnetosfæren, fører det til en svækkelse af jordens magnetfelt, der når sit minimum efter omkring 12 timer.
Disse ladede partikler og det magnetfelt, der omgiver dem, kan betyde at stærke elektriske strømme induceres i magnetosfæren og altså også ved jordens overflade. Derfor kan der også opstå inducerede fejlstrømme i store elektriske kredsløb som f.eks. elnet og forsyningsrørledninger for olie og gas.

Solpletter og magnetisk aktivitet på Solen er meget nært korrelerede. Aktiviteten topper ca. hvert 11 år.

Tidligere solstorme 
I marts 1989 betød en solstorm, at elnettet i flere lande brød sammen. Værst gik det ud over Quebec-provinsen i Canada. Her var 6 millioner mennesker uden strøm i et halvt døgn. Desuden forårsagede denne solstorm nordlys så langt mod syd som Texas i USA.

Den seneste solstorm fandt sted 8.-10. marts 2012. En historisk stor solstorm var solstormen i 1859.
  
Nogle tidligere solstorme rangeret efter styrke:
 2.april 2001
 16. august 1989
 28. oktober 2003
 6. marts 1989
 11. juli 1978
 15. april 2001
 24. april 1984
 19. oktober 1989
 15. december 1982
 6. juni 1982

Se også 
 Van Allen-bælterne

Noter

Ekstern henvisning 
 Solstorm kan give massive strømsvigt
Solstorm i 2013 kan blive voldsom

Solen
Ionosfære
Place d'Armes

Place d'Armes er en plads i centrum af byen Luxembourg, der er hovedstad i Luxembourg. Med sin placering lige midt i byens 'old town' virker pladsen som en magnet på såvel lokale som turister, ikke mindst i sommerhalvåret.

Place d'Armes var oprindeligt paradeplads for landets tropper når de var indkaldt til at forsvare byen, deraf navnet.

Place d'Armes i dag 
I vore dage er pladsen en integreret del af gågaderne i byens centrum. Der er en række cafeer og restauranter rundt om pladsen, alle med udendørs servering når vejret er til det. Place d'Armes er blevet byens puls og er et attraktivt by-rum for både lokale og besøgende i alle aldre. Gæsteoptrædende bands, solister og musikgrupper holder næsten hver sommeraften koncerter eller underholder på anden vis fra pladsens friluftsscene. 

Hver anden og fjerde lørdag i måneden er der loppemarked på pladsen, mens der i december holdes et stort julemarked.

Links 
 Turiskontorets hjemmeside – på engelsk

Referencer 

Luxembourg (by)
Torve og pladser
UPN

UPN kan have flere betydninger:

 United Paramount Network – amerikansk tv-station
 Unity Party of Nigeria – politisk parti i Nigeria
Smalbladet kæruld

 
Smalbladet kæruld (Eriophorum angustifolium) er en 15-60 cm høj halvgræs, der vokser i højmoser, heder, væld, hængesække og våde enge.

Beskrivelse 
Smalbladet kæruld er en flerårig, urteagtig plante med krybende jordstængel, og 1-4 cm brede flade blade, der har et v-formet tværsnit og er trekantede yderst. Bladene er linjeformede med parallelle ribber og hel eller fint takket rand. Begge bladsider er græsgrønne. 

Blomstringen finder sted i april-maj i Danmark. Blomsterstanden består af 3-5 mangeblomstrede aks. De enkelte blomster er 3-tallige og uregelmæssige, idet blosterbladene er omdannet til spinkle, hvide hår. De vokser efterhånden videre og bliver til lange uldhår, der er hæftet til frøene.

Rodsystemet består af en krybende jordstængel og et trævlet rodnet.

Højde x bredde og årlig tilvækst: 0,30 x 0,30 (30 x 30 cm/år), heri dog ikke medregnet plantedele, som er dannet ud fra udløbere.

Udbredelse 

Smalbladet kæruld har en cirkumpolar- og boreal udbredelse, dvs. at den findes i de tempererede og arktiske dele af Asien, Nordamerika, inkl. Grønland, og Europa. 

I Danmark er den kendt fra hele landet, men almindelig i Midt- og Vestjylland. Nær Ålling Nordre Plantage i Varde Kommune vokser arten i et ekstremfattigkær sammen med bl.a. benbræk, tranebær, mosepors, rundbladet soldug og tuekæruld

Habitat 
Den er knyttet til kalk- og næringsfattige klitter, heder, moser, enge og sumpskove, og den kan findes ved bredden af næringsfattige søer, f.eks. i hængesæk. Arten foretrækker de våde høljer i højmoser - modsat tuekæruld, der især findes oppe på de mere tørre tuer.

Referencer

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Flerårige urter
Sumpplanter
Surbundsplanter
Fiberplanter
Kæruld
Grønlands flora
Barent Fabritius

Barent (eller Bernard) Pieterszon Fabritius (døbt 16. november 1624 – begravet 20. oktober 1673) var en nederlandsk kunstmaler.

Fabritius var født i Middenbeemster, Noordholland som søn af Pieter Carelsz. Fabritius. Han og hans bror Carel Fabritius studerede sandsynligvis i Rembrandts værksted . Han malede både bibelske motiver (Abraham of de tre engle, Præsentationen i templet), mytologiske og historiske motiver og portrætter. Han døde i Amsterdam.

Kilder 
 Fabritius ved den nederlandske institut for kunsthistorie

Eksterne henvisninger 

 
 

Malere fra Nederlandene
Personer fra Beemster
Solstorm (film)

Solstorm (da: Sunstorm) er en svensk thriller/drama film udgivet i 2007.

Filmen blev optaget i Kiruna og blev første gang vist i biograferne den 2. november 2007.

Filmen er baseret på en roman, Solstorm, skrevet af forfatteren Åsa Larsson.

Handling 
Rebecka Martinsson (Izabella Scorupco) er en advokat, der bor i Stockholm, der en dag modtager et opkald fra en barndomsven, der fortæller hende, at hendes bror er blevet myrdet i en kirke i landsbyen Kurravaara uden for Kiruna. Martinsson vil nu vende tilbage til hendes hjemby i Kiruna og blive i jagten på morderen.

Skuespillere 
 Izabella Scorupco – Rebecka Martinsson
 Maria Sundbom – Sanna Strandgård
 Saga Larsson – Lova Strandgård
 Sandra Engström – Sara Strandgård
 Mikael Persbrandt – Thomas Söderberg
 Suzanne Reuter – Kristina Strandgård
 Krister Henriksson – Olof Strandgård
 Jakob Eklund – Måns Wenngren
 André Sjöberg – Viktor Strandgård
 Lena B. Eriksson – Anna-Maria Mella
 Göran Forsmark – Sven-Erik Stålnacke
 Antti Reini – Vesa Larsson

Eksterne henvisninger 
 

Dramafilm fra Sverige
Film fra 2007
Thrillere
Arkia Israel Airlines

Arkia Israel Airlines er et flyselskab fra Israel, der hovedsagligt flyver indenrigsflyvning i Israel. Dog er der i de senere år også oprettet en del internationale ruter, bl.a. til Københavns Lufthavn, Kastrup.

Flyselskabet blev grundlagt i 1949 under navnet "Eilata Airlines". Efter den israelske uafhængighedskrig (hvor arabiske lande forsøgte at udslette den med et FN-mandat nyoprettede jødiske stat), ønskede man i Israel at styrke Eilat – en lille ferieby i det sydlige Israel, der ligger ved det Røde Hav. Eftersom Eilat ligger flere timers kørsel fra det centrale Israel (og der den dag i dag ikke findes en motorvej hele vejen derned), var lufttransport vejen frem. Efterhånden udvikles også flyselskabet, og der blev åbnet ruter til andre indenrigs destinationer.

Flyflåde
Arkia flyflåde består pr. juni 2016 af i alt 9 fly.

Tidligere Flyflåde

Eksterne henvisninger 

 Arkia Israel Airlines officielle hjemmeside

Noter 

Flyselskaber fra Israel
Etableret i 1949
Tel Aviv
Slelde

Slelde er en forhenværende landsby som i dag er en del af byområdet Skibet i Vejle. Landsbyen kan dateres tilbage til 1475. I 1688 bestod byen af blot 4 gårde.

Kilder 

Lokaliteter i Vejle Kommune
Drenica

Drenica er en region i det centrale Kosovo på omkring 1.200 km2. Regionen ligger lidt vest for hovedstaden Pristina og har omkring 110.000 indbyggere, som primært er etnisk albanere.

Drenica ligger i et bakket område med floden Drenica liggende i en dal i centrum af regionen. Mod nordøst finder man bjerget Čičavica, der er et yndet udflugtsmål.

Historie 
Der er tradition for at være i opposition til siddende regimer i Kosovo. Det gjaldt for perioden før og efter 2. verdenskrig, hvor der meget oprør i området.

I kølvandet på krigen i Jugoslavien opstod kravet om selvstændighed til Kosovo, og da serberne ikke ville imødekomme dette, opstod oprørsbevægelsen UÇK i dette område. Organisationen indledte væbnet modstand mod det serbiske overherredømme i 1996, hvilket blev begyndelsen på Kosovokrigen. Der fandt mange sammenstød mellem oprørerne og serbisk politi og militær sted i regionen. I nærheden af Glogovac havde serbiske og paramilitære enheder overtaget en nikkelfabrik og brugt den som udgangspunkt for deres aktioner. Fabrikken blev bombet af NATO-styrker 29. april 1999 med et ukendt antal ofre og omfattende ødelæggelser til følge.

Kosovo
Carsten Goehrke

Carsten Goehrke (født 1937) er en tysk historiker, der i en stor del af sit liv var professor i østeuropæisk historie ved Zürich Universitet (siden 1971).

Bibliografi 
 Russischer Alltag. Eine Geschichte in neun Zeitbildern vom Frühmittelalter bis zur Gegenvart. Zürich, 2003-2005 (3 bind)
 Russland. Eine Strukturgeschichte. Zürich, 2010

Redigerede værker 
 Russland. Frankfurt am Main, 1972
 Die baltischen Staaten im Schnittpunkt der Entwicklungen: Vergangenheit und Gegenwart. Basel, 2002
 Wege der Kommunikation in der Geschichte Osteuropas (med Nada Boškovska Leimgruber). Köln, 2002

Historikere fra Tyskland
Fribrev

Et fribrev eller frihedsbrev er skrivelse hvorved en magthaver eller anden autoritet giver andre frihed eller visse politiske rettigheder.

For eksempel det fribrev der omtales i Danske Lovs 3—14—8, hvor husbond kan udstede en erklæring til den vornede, hvorved han frafaldt sin ret over denne, som derved fritoges for fremtidig "at deles til stavns", som det hed, og frit kunne tage ophold andetsteds og ernære sig, som han bedst kunne. For at have gyldighed skulle brevet inden en vis tid læses til tinge (senest 3. ting efter dateringen) og derom behørige vidnesbyrd erhverves.

Eksterne henvisninger 
 Fribrev — Ordbog — ODS — ordnet.dk
 frihedsbrev — Ordbog — Den Danske Ordbog — ordnet.dk

Danmarks politik
Robert Gelbard

Robert S. Gelbard (født 1944 i New York) er en amerikansk diplomat og tidligere ambassadør i Bolivia (1988-91) og Indonesien (1999-2001). Under præsident Bill Clinton var han særlig udsending på Balkanhalvøen, og det ham, der i 1998 mødtes med Slobodan Milošević og advarede denne om risikoen for, at NATO ville anvende våben mod Serbien. Gelbard foreslog selv dette over for det Hvide Hus, men hans råd blev i første omgang afvist af sikkerhedsrådgiver Sandy Berger.

Diplomater fra USA
Personer fra New York
Særlig repræsentant for FN's generalsekretær

En særlig repræsentant for FN's generalsekretær (engelsk: Special Representative for the Secretary-General, forkortet SRSG) er en højt respekteret ekspert, der er udpeget af FN's generalsekretær til på dennes vegne at mødes med statsoverhoveder og diskutere kritiske sager om menneskerettigheder. De særlige repræsentanter kan gennemføre besøg i berørte lande for at undersøge påstande om overgreb på sådanne rettigheder og i øvrigt forhandle på vegne af generalsekretæren og FN.

Nuværende særlige repræsentanter 
Margot Wallström, særlig repræsentant for begrænsning af risiko for katastrofer
Yash Ghai, særlig repræsentant for menneskerettigheder i Cambodia
Radhika Coomaraswamy, særlig repræsentant for børn og væbnede konflikter
Hina Jilani, særlig repræsentant for menneskerettighedsforkæmpere
Walter Kalin, særlig repræsentant for menneskerettigheder for internt fordrevne personer
John Ruggie, særlig repræsentant for menneskerettigheder i forhold til transnationale virksomheder og andre store virksomheder
Lamberto Zannier, SRSG og leder af FN's midlertidige administrative mission i Kosovo (UNMIK)
Staffan de Mistura, SRSG og leder af FN's hjælpemission i Afghanistan (UNAMA)
David Nabarro, særlig repræsentant for fødevare- og næringssikkerhed og koordinator for højniveau task forcen for kriser inden for fødevaresikkerhed (HLTF)

Tidligere særlige repræsentanter 
Martti Ahtisaari, SRSG for Namibia
Jan Pronk, SRSG for Sudan
Sergio Viera de Mello, SRSG for Østtimor og Irak
Jean Arnault, SRSG for Afghanistan
Bernard Kouchner, SRSG for Kosovo
Jacques Paul Klein, SRSG for Liberia

Særlig rådgiver 
Juan E. Méndez, særlig rådgiver for forhindring af folkemord

FN
Titler
Lauritz Jensen (billedhugger)

Lauritz Jensen (22. august 1859 i Viborg – 4. februar 1935 i København), gift med Emilie J. datter af justermester Morten Hansen Johansen og Mariane Lundberg, var en dansk kunstner (billedhugger) og regnes som en af Danmarks allerbedste dyreskulptører.   

Lauritz Jensen var efter teknisk skole en tid elev hos Vilhelm Bissen (1836-1913) og blev derefter optaget på Kunstakademiet i København i oktober 1877 og dimiterede i 1885. Fra denne periode var han fast udstiller på Charlottenborg og senere medlem af censurkomiteen på Charlottenborg og medlem af Det Kongelige Akademi for de Skønne Kunster 1909-1917.

Lauritz Jensen var på en klassiske dannelsesrejse til Rom 1889 og han tilbragte tre år i Amerika 1894-1896 hvor han var medarbejder hos Carl Rohl-Smidt (1848-1900) i Chicago. 

Den brede folkelige udbredelse fik Lauritz Jensen igennem sine arbejdere for tre af de store i dansk kunstindustris guldalder. Karrieren her begyndte som figurmager under Bertel Ipsen (1846-1917) hos P. Ipsens Enke fra omkring 1885, hvor han lavede 91 figurer. Derefter arbejde han for både for Bing & Grøndahl og Royal Copenhagen.  hvor han var i perioden 1906–1916 og lavede minst 15 figurer.

Værker 
 To løver (De utilfredse) (1905) Statuegruppe  Gunnar Nu Hansens Plads i København
 To løver, der  bærer Odenses byvåben (udstillet 1883) og Fynske Livregiments symbol, Lindormen, stod foran byens gamle hovedvagt ved rådhuset, indtil vagtbygningen på Odense kaserne blev opført i 1907.  
 En gøende jagthund  (1900)  Friskulptur   Statens Museum for Kunst  
 To jagthunde, der står for hønsene  (1894)  Friskulptur   Statens Museum for Kunst  
 To kristne på arenaen  (1889)  Statuegruppe   Ny Carlsberg Glyptotek

Eksterne henvisninger 
 

Personer i Dansk Biografisk Leksikon
Personer i Kraks Blå Bog (afdøde)
Billedhuggere fra Danmark
Danskere i 1800-tallet
Danskere i 1900-tallet
Personer fra Viborg
Modtagere af Eckersberg Medaillen
Åbyfjorden

Åbyfjorden er en smal fjord med bratte granitbredder som ligger i Bohuslän i Sverige. Lige som som de andre fjorde i den vestsvenske skærgård skærer Åbyfjorden langt ind i landet i fra sydvest mod nordøst.

Fjorden skiller Sotenäset, (Sotenäs kommun), i nordvest fra Härnäset, (som er en del af Stångenäset, Lysekils kommun), i sydøst. Midt på den nordøstlige strand ligger herregården Åby säteri som i 1600-tallet tilhørte Margareta Huitfeldt, og hvor der siden 1990'erne har ligget dyreparken Nordens Ark.

Galleri 

Västra Götalands län
Fjorde i Sverige
Ulrik Dahlin

Ulrik Dahlin (født 1955) er en dansk journalist.

Dahlin er udlært typograf, men blev ansat ved Ugeavisen København som journalist i 1982. I perioden 1986-1993 var han ansat ved Månedsbladet Press, og fra 1994 til 2000 freelancer på nyhedsbureauet Express. 

I juni 2000 blev han ansat som journalist på dagbladet Information, hvor han blandt andet har skrevet sammen med Anton Geist om Statsløse-sagen i flere artikler.
For denne dækning blev de to indstillet til Cavlingprisen i 2011
og fik den tildelt i 2012.
I 2003 blev han medarbejdervalgt bestyrelsesmedlem for A/S Information, virksomheden bag Information.

I 2015 udgav Dahlin en biografi om Søren Lerche med titlen Autonom, pusher, mentor på forlaget Gyldendal.

Tidlig politisk aktivitet 
I sin ungdom (fra 1971) blev Ulrik Dahlin en del af den maoistiske organisation Kommunistisk Forbund Marxister-Leninister (KFML), hvis ledelse han blev medlem af i 1972. Da den "partiforberedende organisation" i 1976 blev omdannet til Kommunistisk Arbejderparti (KAP), blev Dahlin ikke medlem af den nye partiledelse, hvorfor han gradvist begyndte at kritisere partiet, som han i 1981 forlod i protest imod topstyringen (demokratisk centralisme) under partileder Benito Scocozza. I et interview med journalistkollegaen Peter Øvig Knudsen, der selv var medlem af KAP, udtalte Ulrik Dahlin sin store fortrydelse af tiden i partiet; dets ideologiske verdensopfattelse betegnede han som vanvittig og sammenlignede den med nazismens totalitarisme."Her bagefter har jeg svært ved at se noget som helst godt ved mine ti år som maoist: filosofisk var det noget sludder. Politisk har vores indsats kun haft reaktionære konsekvenser. Og menneskeligt set var den røde, perverterede udgave af overmenneske-teorien udtryk for den rene fascisme."Efter bruddet med KAP engagerede Ulrik Dahlin sig i miljøorganisationen NOAH og Sydafrikakomitéen.

Eksterne henvisninger 
 Ulrik Dahlins side på Information.dk

Henvisninger 

Journalister ved Dagbladet Information
Cavlingprismodtagere
Personer i Kraks Blå Bog
London Business School

London Business School er en handelshøjskole etableret i 1964. London Business School er en del af University of London, men med betydelig autonomi. Skolen er beliggende i det centrale London, tæt ved Regent's Park. London Business School underviser inden for handel, finansiering og forvaltning. I 2010 blev London Business School’s MBA program kåret som nummer et i verden af Financial Times. Skolen har tætte samarbejder med det nærliggende University College London og Modern Language Centre ved King's College London.

Noter

Eksterne henvisninger 

 London Business Schools officielle hjemmeside

Universiteter i Storbritannien
Etableret i 1964
Business School
Jan Massys

Jan Matsys (også: Massys, Metsys eller Matsijs) (født ca. 1509 i Antwerpen, død 8. oktober 1575 i Antwerpen), var en flamsk manieristisk kunstmaler.

Matsys var søn og sandsynligvis elev af Quentin Matsys. Efter faderens død i 1530 fortsatte han dennes atelier og blev i 1532 medlem af Sankt Lukasgildet. Han malede i en periode i Fontainebleau i Frankrig. I 1536 var han tilbage i Antwerpen og tog her Frans van Tuylt som lærling.

I 1538 giftede han sig med Anna van Tuylt. I 1543 tog han en anden lærling, Frans de Witte. I 1544 blev han tvunget i landflygtighed på grund af inkvisitionens anklager om kætteri. Han var i Genova i 1550, hvor han søgte tilflugt hos admiral og doge Andrea Doria. I seks år var han hofmaler hos ham. Matsys mest berømte værk, Lot og hans døtre (ca. 1556), er fra denne periode. Det er udstillet på Musée Municipal, Cognac i Frankrig.

I 1585 var han tilbage i Antwerpen, hvor han forblev indtil sin død i 1575.

Familie 
I 1538 giftede han sig med Anna van Tuylt, som fødte ham fem børn, fire døtre og en søn. Sønnen hed Quentin Massys den yngre og blev også en kendt maler.

Udvalgte værker 
 Skt. Jerome , 1537, Wien,
 Flora , 1559, Hamburg,
 Venus Cythereia , 1561, Stockholm,
 Bathsheba ses af kong David, 1562, Louvre, Pairs
 Lot og hans døtre , 1565, Bruxelles,
 Susanna og de ældre , 1567, Bruxelles,
 Judith , før 1575, Antwerpen.

Eksterne henvisninger 

Malere fra Flandern
Personer fra Antwerpen
Medlemmer af Sankt Lukasgildet
Hofmalere
Aeronaut

En aeronaut er en person, der flyver luftfartøjer, der er lettere end luft, som f.eks. balloner og luftskibe.

Stillingsbetegnelser
Jim Tinndahn

Jim Tinndahn (født 27. december 1961) er en dansk tidligere rockerpræsident, der i efteråret 1992 fik etableret to Bandidos-afdelinger i henholdsvis Hørsholm og Stenløse. Tinndahn har udtalt, at han siden syttenårsalderen har levet i en rockergruppe.

I begyndelsen af 1980'erne var Jim Tinndahn med til at opbygge små rockergrupper i Nordsjælland, der senere blev nedlagt i forbindelse med optagelse i rockergruppen Bandidos.

Jim Tinndahn er uddannet mekaniker, men er blevet tildelt førtidspension på grund af en rygsygdom.
Indtil juni 2012 var Tinndahn den øverste leder af Bandidos i Europa og var med til at oprette 130 afdelinger. Tinndahns efterfølger blev hans hidtidige næstkommanderende vicepræsident i Bandidos Danmark Michael Rosenvold.

Siden 1995 har Jim Tinndahn været bosat i Sverige. Han er tidligere gift og har to børn.

Kilder 
 Jim Tinndahn Politiken, 15. juni 2010.

Rockere fra Danmark
Mekanikere fra Danmark